**Διευθυντής/ντρια**

**Λευκωσία**

**Η θέση**

Δεχόμαστε αιτήσεις για τη θέση Διευθυντή/ντριας στην Κυπριακή Ομοσπονδία Ερασιτεχνικού Αθλητισμού (ΚΟΕΑΣ), με έδρα τη Λευκωσία.

Ο Διευθυντής/ντρια θα έχει την ευθύνη για την έγκαιρη και αποτελεσματική οργάνωση, διεύθυνση και εποπτεία της υπηρεσίας και δραστηριότητας της Ομοσπονδίας, για την προώθηση των σκοπών της και την υλοποίηση των αποφάσεων του Διοικητικού Συμβουλίου.

**Ευθύνες και καθήκοντα**

* Συγκεκριμένα, μεριμνά για την ορθή, αποτελεσματική και έγκαιρη οργάνωση, προετοιμασία ή/και υλοποίηση, μεταξύ άλλων, των παρακάτω:
* τη διοργάνωση παγκύπριων πρωταθλημάτων στίβου όλων των κατηγοριών και άλλων εγχώριων και διεθνών αθλητικών διοργανώσεων στην Κύπρο,
* την ασφάλεια και υγεία των αθλητών/τριών και την προστασία από τη χρήση απαγορευμένων ουσιών και μεθόδων,
* την προώθηση των αξιών του αθλητισμού, την ανάπτυξη του φίλαθλου πνεύματος και την προσέλκυση της νεολαίας στον αθλητισμό,
* την υλοποίηση προγραμμάτων ανάπτυξης του αθλήματος του στίβου,
* την διεξαγωγή σεμιναρίων επιμόρφωσης,
* τη συνεργασία με την πολιτεία, τον Κυπριακό Οργανισμό Αθλητισμού (ΚΟΑ), την Κυπριακή Ολυμπιακή Επιτροπή (ΚΟΕ), άλλες αθλητικές ομοσπονδίες και άλλες αρχές του τόπου,
* την επικοινωνία και συνεργασία με διεθνείς αθλητικές ομοσπονδίες, συνδέσμους και οργανισμούς,
* τη συνεργασία με τους Γυμναστικούς Συλλόγους, μέλη της Ομοσπονδίας,
* την εφαρμογή του περί ΚΟΑ Νόμου, του περί της Καταπολέμησης της Χειραγώγησης Αθλητικών Γεγονότων Νόμου και άλλων νομοθεσιών.
* Μεριμνά για τη συλλογή στοιχείων που είναι απαραίτητα για τη λήψη αποφάσεων από το Διοικητικό Συμβούλιο.
* Διασφαλίζει ότι το Διοικητικό Συμβούλιο είναι ενήμερο σχετικά με αποφάσεις ή γεγονότα που δύναται να έχουν επιπτώσεις στην πολιτική ή τα προγράμματα και άλλες δραστηριότητες της Ομοσπονδίας.
* Διευθύνει, συντονίζει, επιβλέπει, καθοδηγεί, αναπτύσσει και αξιολογεί το ανθρώπινο δυναμικό της Ομοσπονδίας.
* Εκπροσωπεί την Ομοσπονδία, εκεί και οπού του ζητηθεί από το Διοικητικό Συμβούλιο.
* Συμμετέχει στον καταρτισμό του προϋπολογισμού της Ομοσπονδίας και συντονίζει την εφαρμογή του.
* Έχει την ευθύνη για την εφαρμογή και υλοποίηση, από πλευράς της Ομοσπονδίας, των εθνικών προγραμμάτων και σχεδιασμών ΚΟΑ και ΚΟΕ.
* Υποβάλλει στο Διοικητικό Συμβούλιο εισηγήσεις αναφορικά με την ανάπτυξη των εργασιών και δραστηριοτήτων της Ομοσπονδίας και την αποτελεσματικότερη προώθηση των σκοπών της.

**Προσόντα και εμπειρία**

* Πανεπιστημιακό δίπλωμα ή τίτλος ή ισότιμο προσόν
* Αρίστη γνώση της νομοθεσίας για τον αθλητισμό, του περί ΚΟΑ Νόμου, του περί της Καταπολέμησης της Χειραγώγησης Αθλητικών Γεγονότων Νόμου, της Σύμβασης για Αντιντόπινγκ, του Ευρωπαϊκού Χάρτη για τον Αθλητισμό, του Κώδικα Αθλητικής Δεοντολογίας και του Κώδικα Χρήστης Διακυβέρνησης Αθλητικών Ομοσπονδιών Κύπρου
* Πενταετής εμπειρία σε υπεύθυνη θέση με εποπτικά/διοικητικά καθήκοντα που περιλαμβάνουν προγραμματισμό, οργάνωση, καθοδήγηση, συντονισμό και έλεγχο εργασιών
* Ακεραιότητα χαρακτήρα, διευθυντική και οργανωτική ικανότητα, επικοινωνιακές και διαπροσωπικές δεξιότητες, υπευθυνότητα και ευθυκρισία
* Αρίστη γνώση της Ελληνικής και πολύ καλή γνώση της Αγγλικής γλώσσας
* Καλή γνώση ηλεκτρονικών υπολογιστών (Word, Excel, PowerPoint)

**Θα αποτελέσει πλεονέκτημα:**

* Μεταπτυχιακός τίτλος σε θέματα Αθλητισμού
* Επαγγελματική εμπειρία σε συναφή καθήκοντα της θέσης που περιλαμβάνουν τα παρακάτω:
	+ τη διοργάνωση αθλητικών πρωταθλημάτων όλων των κατηγοριών,
	+ συμμετοχή στη υλοποίηση των προγραμμάτων ανάπτυξης αθλημάτων,
	+ συμμετοχή σε αθλητικά σεμινάρια για επιμόρφωση.

**Διαδικασία αξιολόγησης υποψηφίων**

Για την πλήρωση της θέσης θα διεξαχθούν γραπτές και προφορικές εξετάσεις. Επιπρόσθετα, οι υποψήφιοι θα πρέπει:

* να είναι πολίτες της Κυπριακής Δημοκρατίας ή πολίτες κράτους μέλους της Ευρωπαϊκής Ένωσης
* να έχουν αρίστη γνώση της Ελληνικής και πολύ καλή γνώση της Αγγλικής γλώσσας. Για τους υποψηφίους που η μητρική τους γλώσσα δεν είναι η Ελληνική και δεν έχουν απολυτήριο Ελληνικού Σχολείου Μέσης Εκπαίδευσης και οι οποίοι, δυνάμει του Άρθρου 2.3 του Συντάγματος, επέλεξαν να ανήκουν στην Ελληνική κοινότητα, απαιτείται μόνο καλή γνώση της Ελληνικής γλώσσας, νοουμένου ότι αυτοί θα έχουν άριστη γνώση της Αγγλικής γλώσσας.
* Να έχουν στην κατοχή τους τα ακόλουθα πιστοποιητικά:

(α) λευκό ποινικό  μητρώο

(β) μη συμπερίληψης στο Αρχείο Καταδικασθέντων σύμφωνα με τον περί Πρόληψης και Καταπολέμησης της Σεξουαλικής Κακοποίησης, της Σεξουαλικής Εκμετάλλευσης Παιδιών και της Παιδικής Πορνογραφίας Νόμο

**Απολαβές και ωφελήματα**

* Η θέση είναι πρώτου διορισμού ή/και προαγωγής. Ο μισθός της θέσης είναι στην κλίμακα A11- Α12, στον οποίο προστίθενται οι οποιεσδήποτε γενικές αυξήσεις που έχουν εγκριθεί με νομοθεσία.

**Μπορείτε να αιτηθείτε συμπληρώνοντας την σχετική αίτηση που θα βρείτε στο σύνδεσμο:** [**Application-From.docx**](https://view.officeapps.live.com/op/view.aspx?src=https%3A%2F%2Fkoeas.org.cy%2Fwp-content%2Fuploads%2F2025%2F09%2FApplication-From.docx&wdOrigin=BROWSELINK) **και αποστέλλοντας της μαζί με τα σχετικά έντυπα στο** **cyprus@aimsinternational.com****.**

**Προθεσμία υποβολής αιτήσεων: 17 Οκτωβρίου 2025**